ཆོས་མཉན་པར་མི་བྱའོ་ཞེས་དེ་ལ་མ་གུས་པའོ། །དང་པོའི་གཉེན་པོ་ནི་ཆོས་ལ་ཡོན་ཏན་
ཆེན་པོ་དང་ལྡན་པར་མོས་པ་ནི་དགའ་བ་མཆོག་ཉེ་བར་བཞག་པ་དང་། ཆོས་མཉན་པའི་
འབྲས་བུ་ཟག་པ་མེད་པའི་ས་བོན་འཇོག་པ་དང་། དེ་ལ་བརྟེན་ནས་བསམ་པ་དང་སྒོམ་
པའི་རིམ་གྱིས་འཚང་རྒྱ་བ་ལ་ཡིད་ཆེས་པའི་དད་པའི་མཆོག་ཉེ་བར་བཞག་པའོ། །གཉིས་
པའི་གཉེན་པོར་ནི་ཆོས་སྨྲ་བ་ལ་ཞེས་བྱེད་པ་ལ་སོགས་པའི་གུས་པའི་མཆོག་ཆེན་པོ་ཉེ་བར་་
བཞག་པའོ། །གཉིས་པ་བསམ་པ་དང་སྒོམ་པའི་སྒོ་ནས་ཚུལ་བཞིན་ཡིད་ལ་བྱེད་པའི་རྟེན་ནི་
དཀར་པོའི་ཕྱོགས་ཐམས་ཅད་དམ་ཕྱིན་ཅི་མ་ལོག་པའི་རྟོགས་པ་ལ་སྒྲིབ་པའི་སྒྲིབ་པ་ལྔ་པོ་་་
ཉིད་སེམས་ཉོན་མོངས་པར་བྱེད་པས་ཉོན་མོངས་པ་ཡིན་ལ་དེ་དང་བྲལ་ཞིང་བསལ་བ་་་་་
....
དང་། སེར་སྣ་ལ་སོགས་པའི་དྲི་མ་ཤས་ཆེ་བ་ལས་འདས་པའོ། །གླེགས་བམ་ལ་ལ་ལས་རབ་
ཞི་བ་ཞེས་འདོན་པ་ལྟར་ན། འདི་ཐམས་ཅད་ཀྱིས་ཉན་པའི་རྟེན་གཅིག་པུ་སྟོན་པར་བྱ་སྟེ།
དེ་ཡང་མཐུན་པའི་རྐྱེན་སྒྲུབ་པ་དང་། འགལ་བའི་རྐྱེན་སྤང་པ་དང་། ཆོས་ཉན་པའི་སྤྱོད་
ལམ་ཕུན་སུམ་ཚོགས་པ་ལ་གནས་པར་བསྟན་པ་གསུམ་གྱིས་ཤེས་པར་བྱའོ།
!
།དང་པོ་ནི་
མཆོག་གསུམ་ཉེ་བར་བཞག་པའོ། །གཉིས་པ་ནི་སྒྲིབ་པ་ལྔ་བསལ་བ་དང་། དྲི་མ་དྲུག་པོ་
བསལ་ཞེས་ཚིག་སྔ་མ་དང་འབྲེལ་བར་བྱས་པའོ། །གསུམ་པ་ནི་སྤྱོད་ལམ་ཞི་བས་ཏེ། སྟན་
དམའ་བ་ལ་འདུག་ཐོད་ཕུད་པ་ལ་སོགས་པས་ལུས་ཞི་བ་དང་།
མུ་ཅོར་སྨྲ་བ་ལ་སོགས་པ་
སྤངས་བས་ངག་ཞི་བ་དང་། གཡེང་བ་དང་རྒོད་པ་ལ་སོགས་པ་སྤངས་པས་སེམས་ཞི་བའོ། །
ཁ༢ རྟེན་དེས་མངོན་དུ་བྱ་བའི་མངོན་པར་རྟོགས་པ
ག༡ ལུས་རྣམ་པར་བཞག་པ།
གཉིས་པ་རྟེན་དེས་མངོན་སུམ་དུ་བྱ་བའི་མངོན་པར་རྟོགས་པའི་རིམ་པ་སྟོན་པ་ལས།
འགྲེལ་པ་ལས་དངོས་པོ་བརྒྱད་ཀྱིས་ལུས་རྣམ་པར་གཞག་པ་གསུངས་པ་ནི། ཤེས་རབ་ཀྱི་ཕ་
74.

སྡུད་པ་ཚིགས་སུ་བཅད་པའི་བཤད་སྦྱར་བཞུགས་སོ། །
རོལ་ཏུ་ཕྱིན་པ་དེ་ཡང་ནི་ཞེས་པ་ལ་སོགས་པས་ཏེ་དེ་ལ་ཚིག་རྐང་པ་དང་པོ་གཉིས་ཀྱིས་ནི་་་
ཤེས་རབ་ཀྱི་ཕ་རོལ་ཏུ་ཕྱིན་པའི་གྲངས་ཀྱི་དབྱེ་བ་མདོ་ཙམ་དུ་གསུངས་ལ། ཚིགས་སུ་བཅད་
པ་ཕྱེད་དང་གཉིས་ཀྱིས་ནི་གྲངས་དེ་ཉིད་མིང་གིས་ཁྱད་པར་དུ་བྱས་ནས་རྒྱས་པར་གསུངས་
སོ།
།དེ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ནི་གཞུང་དང་དོན་ནོ། །གཞུང་ནི་ཡི་གེ་སྟེ་བརྗོད་
( རྗོད་) བྱེད་དོ། །དོན་ནི་བསྟན་པར་བྱ་བ་སྟེ་བརྗོད་བྱའོ། །དེ་ཡང་འཇིག་རྟེན་པའི་དང་
འཇིག་རྟེན་ལས་འདས་པའི་སྟེ་གཉིས་ཀ་ཡང་མཚན་ཉིད་པའོ། །གཞུང་ནི་ཚིགས་སུ་བཅད་
པ་ཉིད་ལ་བྱ་སྟེ། བརྗོད་བྱ་ཤེས་རབ་ཀྱི་ཕ་རོལ་ཏུ་ཕྱིན་པ་སྟོན་པའི་ཕྱིར་རོ། །དེ་ཡང་ནི་
ཡང་དག་བཤད་ཅེས་འབྲེལ་ལོ། །དེ་ཡང་ཅེས་པ་ནི་སྔར་བརྗོད་བྱ་སྟོན་པ་ན་ཤེས་རབ་ཀྱི་ཕ་
རོལ་ཏུ་ཕྱིན་པ་འདི་སྟོན་ཅིང་ཞེས་པ་དེའོ། །ཇི་ལྟར་བཤད་ན་ཡང་དག་པར་བཤད་པ་ཡིན་
སྙམ་པ་ལས། དེའི་བརྗོད་བྱ་དངོས་པོ་བརྒྱད་དུ་ཕྱེ་ནས་བཤད་པས་སོ། །དེ་ལ་དངོས་པོ་
བརྒྱད་དང་མངོན་པར་རྟོགས་པ་བརྒྱད་ནི་དོན་གཅིག་པར་འདོད་དོ།
།དེ་དག་ཀྱང་ངོ་བོ་
གཅིག་པ་དང་ཐ་དད་པ་ཅི་རིགས་པར་གནས་ཀྱང་། མཚན་ཉིད་དམ་ལྡོག་པ་མི་འདྲ་བས་
བརྒྱད་དུ་ཕྱེ་བ་ཙམ་ཡིན་ནོ། །དངོས་པོ་བརྒྱད་པོ་དེ་ཡང་གང་ཡིན་སྙམ་པ་ལ། གཉིས་པ་ནི་
རྣམ་ཀུན་མཁྱེན་ཉིད་ཅེས་པ་ལ་སོགས་པ་གསུངས་ཏེ། དེ་ལ་སློབ་དཔོན་འདིའི་གཞུང་ལས།
བསྡུས་པའི་དོན་ནི་བཞི་ཙམ་ཞིག་གསལ་ཏེ། དངོས་པོ་བརྒྱད་ཀྱི་མཚན་ཉིད་དང་། གྲངས་
ངེས་པ་དང་། གོ་རིམས་ངེས་པ་དང་། ས་མཚམས་སོ། །དེ་ལ་རྣམ་པ་ཐམས་ཅད་མཁྱེན་པ་
རྟོགས་པའི་སྒོ་ནས་མཚོན་པའི་མཚན་ཉིད་ནི། སེམས་བསྐྱེད་པ་ལ་སོགས་པ་རྒྱུ་དང་འབྲས་
བུའི་རྣམ་པ་མ་ལུས་པ་མངོན་སུམ་དུ་མཁྱེན་པའོ། །སྤངས་པའི་སྒོ་ནས་མཚོན་པའི་མཚན་
ཉིད་ནི་ཉོན་མོངས་པ་དང་ཤེས་བྱའི་སྒྲིབ་པ་བག་ཆགས་དང་བཅས་པ་སྤངས་པའི་གཞི་སྟེ།
སྒྲིབ་པ་མེད་པའི་ཡེ་ཤེས་ཞེས་བཤད་དོ། །ལམ་ཤེས་པ་ནི་ལམ་གསུམ་པོ་མི་དམིགས་པར་
མངོན་སུམ་དུ་མཁྱེན་པའོ། །གཞི་ཤེས་པའི་སྤྱིའི་མཚན་ཉིད་ནི་གཞི་ཕུང་པོ་ཁམས་དང་སྐྱེ་
མཆེད་བདག་མེད་པར་མངོན་སུམ་དུ་མཁྱེན་པའོ། །མི་མཐུན་པའི་ཕྱོགས་ལ་གཉིས་ལས།
ཉན་ཐོས་ཀྱི་གཞི་ཤེས་པའི་མཚན་ཉིད་ནི། གཞི་ཕུང་པོ་ཁམས་དང་སྐྱེ་མཆེད་གང་ཟག་གི་
བདག་མེད་པ་ཙམ་དུ་མངོན་སུམ་དུ་མཁྱེན་པའོ། །རང་སངས་རྒྱས་ཀྱི་གཞི་ཤེས་པའི་མཚན་
1
ཉིད་ནི་གཞི་ཕུང་པོ་ཁམས་དང་སྐྱེ་མཆེད་གང་ཟག་གི་བདག་མེད་པ་དང་གཟུང་བ་རང་་་་་་་
75.

བཀའ་གདམས་དཔེ་དཀོན་གཅེས་བཏུས་ལས། ཨར་བྱང་ཆུབ་ཡེ་ཤེས་ཀྱི་གསུང་ཆོས་སྐོར།
1
བཞིན་མེད་པ་ཙམ་དུ་མངོན་སུམ་དུ་མཁྱེན་པའོ། །སངས་རྒྱས་དང་བྱང་ཆུབ་སེམས་དཔའི་
རྒྱུད་ལ་སྐྱེ་བའི་གཉེན་པོ་གཞི་ཤེས་པའི་མཚན་ཉིད་ནི་གཞི་ཕུང་པོ་ཁམས་དང་སྐྱེ་མཆེད་་་་་་་
གང་ཟག་གི་བདག་དང་ཆོས་ཀྱི་བདག་མེད་མ་ལུས་པ་མངོན་སུམ་དུ་མཁྱེན་པའོ། །རྣམ་པ་
ཀུན་མངོན་པར་རྫོགས་པར་རྟོགས་པའི་སྒྲའི་དོན་ནི་མཁྱེན་པ་གསུམ་གྱི་རྣམ་པ་མ་ལུས་པ་་་་
མངོན་དུ་ཕྱོགས་པ་སྒོམ་པའི་སྒོ་ནས་རྟོགས་པའོ། །དེའི་མཚན་ཉིད་ནི་མཁྱེན་པ་གསུམ་
དབང་དུ་བྱ་བའི་དོན་དུ་མཁྱེན་པ་གསུམ་གྱི་རྣམ་པའམ་མཁྱེན་པ་གསུམ་བསྡུས་ནས་སྒོསྒོམ་་་་་
ཞེས་སེང་གེ་བཟང་པོས་བཤད་པ་བཞིན་ཤེས་པར་བྱའོ། །རྩེ་མོའི་མངོན་པར་རྟོགས་པའི་
རང་བཞིན་ནི་རྣམ་ཀུན་མངོན་རྫོགས་བསྒོམས་པའི་སྟོབས་ལས་དེའི་གནས་སྐབས་ཀྱི་འབྲས་
བུ་གོམས་པ་ལྷུན་གྲུབ་ཏུ་སྐྱེ་བ་སྟེ། དེའི་མཚན་ཉིད་ནི་མཁྱེན་པ་གསུམ་དབང་དུ་གྱུར་པ་
ཐོབ་པའི་སྒོམ་པའམ་སྦྱོར་བའོ། །མཐར་གྱིས་པའི་རང་བཞིན་ནི་རྩེ་མོ་ཐོབ་པ་ལ་བརྟེན་ནས་
ས་དང་ཕ་རོལ་ཏུ་ཕྱིན་པའི་རྟོགས་པ་ཐམས་ཅད་རིམ་གྱིས་མངོན་དུ་བྱེད་པ་སྟེ། དེའི་མཚན་
ཉིད་ནི་བརྟན་པ་ཐོབ་པའི་དོན་དུ་ས་དང་ཕ་རོལ་ཏུ་ཕྱིན་པའི་རྟོགས་པ་རིམ་གྱིས་མངོན་དུ་་
བྱེད་པའི་སྦྱོར་བའམ་སྒོམ་པའོ། །སྐད་ཅིག་མའི་རང་བཞིན་ནི་མཐར་གྱིས་པ་བསྒོམས་པའི་
སྟོབས་ཀྱིས་སེམས་ཀྱི་སྐད་ཅིག་གིས་ས་དང་ཕ་རོལ་ཏུ་ཕྱིན་པའི་རྟོགས་པ་ཐམས་ཅད་གཅིག་
ཆར་མངོན་པ་སྟེ། མངོན་སུམ་དུ་རྫོགས་པར་སྟེ( ཏེ)། མ་ལུས་པར་བྱང་ཆུབ་པ་སྟེ་རྟོགས་
པར་རོ། །དེའི་མཚན་ཉིད་ནི་བརྟན་པ་ཐོབ་པའི་སྒོམ་པའམ་སྦྱོར་བའོ། །བརྟན་པ་ནི་བློའི་
ནུས་པ་མཐར་ཐུག་པའོ། །ཆོས་ཀྱི་སྐུ་ནི་སྐད་ཅིག་མའི་དངོས་ཀྱི་འབྲས་བུ་སྟེ། དེའི་སྐད་
གཅིག་གཉིས་པ་ལ་སངས་རྒྱས་ཀྱི་ས་ཐོབ་པའོ། །དེའི་སྒྲའི་དོན་ནི་ཆོས་དི་རྣམ་པར་དཀར
བས་ཏེ། ངོ་བོ་ཉིད་ཀྱི་སྐུ་ནས་འཕྲིན་ལས་ཀྱི་བར་བཞི་ཡིན་ལ། སྐུ་ནི་དེ་ཐམས་ཅད་ཚོགས་
ཤིང་བསགས་པའི་ལུས་ཏེ། _ ཁྱབ་པའམ་རྟེན་བྱེད་པའམ་ངོ་བོ་ཉིད་དུ་གྲུབ་པའོ། །དེའི་
མཚན་ཉིད་ནི་མཁྱེན་པ་གསུམ་གྱི་ཆོས་ཡོངས་སུ་སྨིན་པ་མཐར་ཐུག་པའོ། །དངོས་པོ་བརྒྱད་
ཀྱི་མཚན་ཉིད་དེས་ནི་དེ་དག་གི་རང་བཞིན་ཤེས་པར་བྱེད་པའོ། །གྲངས་ངེས་པ་ནི་དངོས་
པོ་བརྒྱད་ལས་མང་བའམ་ཉུང་བར་མི་གཞག་ཅིང་མི་བསྟན་པར་བརྒྱད་ཁོ་ནར་གཞག་ཅིང་་
བསྟན་པའི་རྒྱུ་ཅི་ཡོད་ཟེར་ན། རྟེན་གྱི་གང་ཟག་གཅིག་གི་ཆོས་ཀྱི་སྐུ་མངོན་དུ་བྱེད་ཅིང་
མངོན་པར་རྫོགས་པར་འཚང་རྒྱ་བ་ལ་དངོས་པོ་བརྒྱད་པོ་འདི་ལས། མང་ན་མི་དགོས་ལ་
٤٠
76.

སྡུད་པ་ཚིགས་སུ་བཅད་པའི་བཤད་སྦྱར་བཞུགས་སོ། །
ཉུངས་ན་མི་ཆོག་པས་བརྒྱད་ཁོ་ནར་གྲངས་ངེས་སོ། །དེ་ཡང་ཇི་ལྟར་ཞེ་ན། ཡུལ་ནི་རྣམ་པ་
གསུམ་པོ་རྒྱུ་ཞེས་བྱ་བ་ལ་སོགས་པ་གསུངས་པ་བཞིན་དུ་ཤེས་པར་བྱ་སྟེ། དཔེར་ན་དཔྱིད
ཀའི་དུས་སུ་སྟོན་གྱི་སྟོན་ཐོག་དོན་དུ་གཉེར་བའི་སྐྱེས་བུ་གཅིག་གི་འདོད་པའི་དོན་གྲུབ་པ་་་
ལ་ཆོས་གསུམ་དགོས་ཏེ། དང་པོ་སོ་ནམ་གྱི་བྱ་ཐབས་ཤེས་པ་དང་། དེ་ནས་སོ་ནམ་ལག་
ལེན་དུ་བྱེད་པ་དང་། དེ་ནས་སད་དང་སེར་བ་ལ་སོགས་པ་བར་དུ་མ་ཆོད་པར་སྟོན་ཐོག་
མངོན་དུ་གྱུར་པ་གཅིག་དགོས་པ་བཞིན་དུ། དེ་ལ་ཡང་ཤེས་པར་བྱ་བའི་ཁུལ་དང་། ཉམས་
སུ་ལེན་པའི་ཐབས་དང་། ཉམས་སུ་བླངས་པའི་འབྲས་བུ་གསུམ་གྱི་དབང་དུ་བྱས་པ་ཡིན་ཏེ།
དེ་ལ་རྟེན་གྱི་གང་ཟག་ཐེག་པ་ཆེན་པོའི་རིགས་ཅན་སེམས་ཅན་གྱི་དོན་དུ་སངས་རྒྱས་དོན་་་
དུ་གཉེར་བ་གཅིག་གིས། དཔེར་ན་དང་པོ་སོ་ནམ་གྱི་སྦྱར་ཐབས་ཤེས་དགོས་པ་བཞིན་དུ་
ཤེས་པར་བྱ་བའི་ཡུལ་མཁྱེན་པ་གསུམ་ཤེས་ཤིང་གཏན་ལ་འབེབས་དགོས་ཏེ། དེ་མ་ཤེས་ན་
སྦྱོར་བ་ཉམས་སུ་ལེན་པ་མི་འབྱུང་ལ། དེ་མེད་ན་འབྲས་བུ་ཐོབ་པ་མི་འབྱུང་བས་སོ། །དེས་
ན་གཞུང་ནས་མཁྱེན་པ་གསུམ་བསྟན་དགོས་སོ། །དེ་ཤེས་ནས་དཔེར་ན་སོ་ནམ་ལག་ལེན་དུ་
བྱ་དགོས་པ་བཞིན་དུ་སྦྱོར་བ་ཉམས་སུ་ལེན་དགོས་ཏེ།
དེ་ཉམས་སུ་མ་བླངས་ན་ཡུལ་ཤེས་
པ་ཙམ་གྱིས་འབྲས་བུ་མི་ཐོབ་པའི་ཕྱིར་རོ། །དེས་ན་སྦྱོར་བ་བཞི་བསྟན་དགོས་སོ། །དཔེར་
ན་སད་དང་སེར་བས་བར་མ་ཆོད་པར་སྟོན་ཐོག་མངོན་དུ་གྱུར་པ་གཅིག་དགོས་པ་བཞིན་་་་
དུ། ཡུལ་ཤེས་ཤིང་སྦྱོར་བ་ཉམས་སུ་བླངས་ནས་འབྲས་བུ་ཆོས་ཀྱི་སྐུ་ཐོབ་དགོས་ཏེ། དེ་མ་
ཐོབ་ན་ཡུལ་ཤེས་པ་དང་སྦྱོར་བ་ཉམས་སུ་བླངས་པ་དོན་མེད་པར་འགྱུར་བས་སོ། །དེས་ན་
ཆོས་ཀྱི་སྐུ་གཞུང་ནས་བསྟན་དགོས་སོ། །དེས་ན་ཤེས་བྱ་རྣམ་པར་ངེས་པ་དང་། ༑ ༑ རྣལ་
འབྱོར་རྗེས་སུ་སྒྲུབ་པ་དང་། དེའི་འབྲས་བུ་ཐོབ་པ་གསུམ་ནི་མདོ་དང་བསྟན་ཆོས་ཐམས་
ཅད་ཀྱི་མཐར་རྟོགས་པར་བྱ་བའི་དོན་ཡིན་ནོ། །མཁྱེན་པ་གསུམ་ནི་སྦྱོར་བའི་ཡུལ་ཡང་ཡིན་
སྟེ( ཏེ)། ཅི་རིགས་པར་མཚན་ཉིད་པ་དང་། རྗེས་སུ་མཐུན་པར་སྒོམ་པས་སོ། །དེ་ལ་ཤེས་
པར་བྱ་བའི་ཡུལ་ལ་གསུམ་ཅི་དགོས་གཅིག་གམ་གཉིས་ཀྱིས་ཆོག་མོད། ཡང་ན་བཞི་དང་ལྔ་
ལ་སོགས་པ་ཡང་ཅི་སྟེ་མི་དགོས་སྙམ་ན། རྣམ་པ་ཐམས་ཅད་མཁྱེན་པ་ནི་བྱང་ཆུབ་སེམས་
དཔའི་ཐོབ་པར་བྱ་བའི་འབྲས་བུ་ཡིན་པས་འབྲས་བུ་ལ་བྲོད་པ་སྐྱེས་ནས་རྒྱུ་ལ་ནན་ཏན་་་་་་
གྱིས་འཇུག་པས་དེའི་དོན་དུ་བསྟན་དགོས་སོ། །འབྲས་བུ་ཤེས་ཀྱང་རྒྱུ་ཐུན་མོང་མ་ཡིན་པ་
77.

བཀའ་གདམས་དཔེ་དཀོན་གཅེས་བཏུས་ལས། ཨར་བྱང་ཆུབ་ཡེ་ཤེས་ཀྱི་གསུང་ཆོས་སྐོར།
:
མ་ཤེས་ན་དེ་ལ་འཇུག་པར་མི་འགྱུར་བས་རྒྱུ་ཤེས་པར་བྱ་བའི་དོན་དུ་ལམ་ཤེས་པ་བསྟན་་
དགོས་སོ། །རྒྱུ་ཤེས་ཀྱང་རྒྱུའི་གོལ་ས་མ་ཤེས་ན་རྒྱུ་མ་ཡིན་པ་ལ་འཇུག་པར་འགྱུར་བས་དེ་
མ་ཡིན་པ་ལ་འཇུག་པ་སྤང་བར་བྱ་བའི་དོན་དུ་གཞི་ཤེས་པ་བསྟན་དགོས་སོ། །དེས་ན་ཐེག་
པ་ཆུང་ངུའི་སྡེ་སྣོད་ནས་གསུངས་པའི་འབྲས་བུ་དང་རྒྱུ་དང་སྤང་བྱ་དང་མི་མཚུངས་པར་་་་
དེ་གསུམ་ཤེས་པར་བྱ་བའི་དོན་དུ་བསྟན་པར་བྱ་བ་ཡིན་ནོ། །ཉམས་སུ་ལེན་པའི་ཐབས་ལ་
བཞིར་ཇི་ལྟར་གྲངས་ངེས་སྙམ་ན། རྣམ་པ་ཀུན་མངོན་པར་རྫོགས་པ་རྟོགས་པ་ནི། རང་གི་
རྒྱུད་ལ་མཁྱེན་པ་གསུམ་གྱི་ཤེས་རབ་ཀྱི་ཕ་རོལ་ཏུ་ཕྱིན་པའི་རྟོགས་པ་དང་པོ་སྐྱེད་པར་བྱེད་་
པ་ཡིན་པས། གཞིའམ་རྩ་བའི་སྦྱོར་བ་ཡིན་པས་དེ་རྒྱུད་ལ་སྐྱེད་ཅིང་སྒོམ་དགོས་ཏེ། དེ་མ་
སྒོམ་ན་སྦྱོར་བ་གང་ཡང་མི་འབྱུང་ཞིང་ཆོས་ཀྱི་སྐུ་ཐོབ་པར་མི་འགྱུར་བས་དེ་བསྟན་དགོས་་་
སོ། །རྩེ་མོ་ནི་དེའི་གནས་སྐབས་ཀྱི་འབྲས་བུ་རྟོགས་པ་ལྷུན་གྲུབ་ཏུ་སྐྱེ་བ་ཡིན་པས་དེ་རྒྱུད་
ལ་སྐྱེད་ཅིང་སྒོམ་དགོས་ཏེ། དེ་མི་སྐྱེ་ཞིང་མ་སྒོམ་ན་རྣམ་ཀུན་མངོན་རྫོགས་སྒོམ་པ་དོན་
མེད་པར་འགྱུར་བ་དང་།
ཆོས་སྐུ་ཐོབ་པར་མི་འགྱུར་བའི་ཕྱིར་རོ། །དེས་ན་དེ་བསྟན་
དགོས་སོ། །མཐར་གྱིས་པ་ནི་ས་དང་ཕ་རོལ་ཏུ་ཕྱིན་པ་ལ་སོགས་པ་དཀར་པོའི་ཆོས་ཐམས་
ཅད་རིམ་གྱིས་སྒོམ་པ་ཡིན་པས་མ་སྒོམ་ཤིང་མ་རྟོགས་ན་དཀར་པོའི་ཆོས་ཐམས་ཅད་གཅིག་
ཆར་མངོན་དུ་བྱེད་པའི་སྐད་ཅིག་གཅིག་ལ་མངོན་པར་བྱང་ཆུབ་པ་ཐོབ་པར་མི་འགྱུར་བས་
དེ་སྒོམ་དགོས་སོ། །དེས་ན་དེ་གཞུང་ནས་བསྟན་དགོས་སོ། །སྐད་ཅིག་མ་ནི་བྱང་ཆུབ་
སེམས་དཔའི་གནས་སྐབས་ན་དཀར་པོའི་ཆོས་ཐམས་ཅད་ཀྱི་རྟོགས་པ་ཐམས་ཅད་གཅིག་་་་
ཆར་མངོན་དུ་བྱེད་པ་ཡིན་པས། དེ་རྟོགས་ཤིང་སྒོམ་དགོས་ཏེ། དེ་མེད་ན་སངས་རྒྱས་ཀྱི་
སའི་སྒྲིབ་ཐམས་ཅད་དང་བྲལ་བའི་རྟོགས་པ་ཐམས་ཅད་གཅིག་ཆར་དུ་སྐྱེ་བའི་རྣམ་པ་་་་་་་་
ཐམས་ཅད་མཁྱེན་པ་མི་ཐོབ་པས་དེ་རྟོགས་ཤིང་སྒོམ་དགོས་སོ། །དེས་ན་དེ་བསྟན་དགོས་སོ།
སྔ་མ་གཉིས་ནི་དབང་དུ་བྱེད་པའི་རྒྱུ་འབྲས་ཡིན་ལ་ཕྱི་མ་གཉིས་ནི་བརྟན་པ་རྒྱུ་འབྲས་ཡིན་་
པས་རྒྱུ་འབྲས་སྐོར་གཉིས་ཀྱི་ཚུལ་དུ་སེང་གེ་བཟང་པོས་བཤད་པ་བཞིན་དུ་ཡང་ཤེས་པར་་་
བྱའོ། །ཆོས་ཀྱི་སྐུ་ནི་ཡུལ་གཏན་ལ་ཕབ་ཅིང་སྦྱོར་བ་ཉམས་སུ་བླངས་པའི་འབྲས་བུ་ཡིན་
པས་འབྲས་བུ་མཆོག་ཏུ་གྱུར་པ་ཐུན་མོང་མ་ཡིན་པ་གཅིག་པུར་གྱུར་པ་དེ་ཐོབ་དགོས་ཏེ།
དེ་མ་ཐོབ་ན་ཡུལ་གཏན་ལ་ཕབ་པ་དང་། སྦྱོར་བ་ཉམས་སུ་བླངས་པ་ཐམས་ཅད་དོན་མེད་
.78.

སྡུད་པ་ཚིགས་སུ་བཅད་པའི་བཤད་སྦྱར་བཞུགས་སོ།
དུ་འགྱུར་བས་སོ། །དེས་ན་དེ་བསྟན་དགོས་སོ། །གོ་རིམ་ངེས་པ་ནི། ཤེས་བྱ་རྟོགས་པ་དང་།
ལམ་ཉམས་སུ་ལེན་པའི་སྦྱོར་བ་དང་། འབྲས་བུ་གྲུབ་པ་གསུམ་ནི་སྐྱེ་བའི་རིམ་པ་ཡིན་པས།
:
དེའི་དབང་གིས་ཤེས་པར་བྱ་བའི་ཡུལ་ཡང་དང་པོར་བསྟན་ཏོ། །དེ་ལ་ཤེས་པར་བྱ་བའི་
ཡུལ་གསུམ་པོ་ནི་བཤད་པའི་གོ་རིམ་ཡིན་སྟེ( ཏེ) ། གདུལ་བྱ་འབྲས་བུ་ལ་བྲོད་པ་བསྐྱེད་
པའི་ཆེད་དུ་རྣམ་པ་ཐམས་ཅད་མཁྱེན་པ་ཉིད་དང་པོར་བསྟན་ཏོ། །དེའི་དབང་གིས་དེའི་རྒྱུ་
ཚོལ་བ་ལ་ཞུགས་པ་ལ་དེའི་རྒྱུ་ལམ་ཤེས་པ་བསྟན་ཏོ། །དེ་ལས་གཞན་ཡང་དེའི་རྒྱུར་དོགས་
པ་ལ་སྤང་བྱ་གཞི་ཤེས་པ་བསྟན་ཏོ།
།སྦྱོར་བ་བཞི་དང་ཆོས་ཀྱི་སྐུ་ནི་སྐྱེ་བའམ་དོན་གྱི་གོ་
རིམ་ཡིན་སྟེ( ཏེ) ། དང་པོ་རྣམ་ཀུན་མངོན་རྫོགས་པ